[{"text_idx": "#000002", "text": "Share this postClose sharing boxJessica Pegula vo\u0303itis karja\u0308a\u0308ri teise WTA turniiriTwitterFacebookLinkedIn"}, {"text_idx": "#000004", "text": "Guadalajara WTA 1000 turniiri finaalis ma\u0308ngisid mo\u0308o\u0308dunud o\u0308o\u0308l kaks naist, kes varem olid vo\u0303itnud vaid u\u0308he WTA turniiri. Nu\u0308u\u0308d teenis Jessica Pegula (USA, 3) teise tiitli, sest alistas finaalis Maria Sakkari (Kreeka, 5) 6:2, 6:3."}, {"text_idx": "#000005", "text": "Varem oli Pegula vo\u0303itnud vaid 2019. aasta Washingtoni turniiri. Oleme Pegulast kirjutanud, kui ta eelmisel aastal kohtus Toronto turniiri avaringis Anett Kontaveidiga. Aga lu\u0308hike kordamine ei tee liiga, sest Pegula on to\u0303esti tipptennisistide seas eriline \u201cna\u0308htus\u201d, sest ta on pa\u0308rit multimiljona\u0308ri, ku\u0308tusea\u0308rimehe ja spordivo\u0303istkondade omaniku Terry Pegula perest. Tu\u0308tar jo\u0303udis 18-aastaselt (november 2012) TOP200 sisse, kuid ei kerkinud sealt ligi seitse aastat edasi. Vo\u0303iski arvata, et ku\u0308llap ei ole rikkurite pere vo\u0303sul motivatsiooni pingutada, aga viimased neli hooaega on to\u0303estanud vastupidist."}, {"text_idx": "#000006", "text": "Pegula kerkis esisajasse esmakordselt 2019. aasta veebruari algul, mo\u0303ni na\u0308dal enne 25. su\u0308nnipa\u0308eva. Tipptennise mo\u0303istes ikkagi va\u0308ga hilja. Esimesel aastal sujuvat to\u0303usu ei tulnud ja Pegula lo\u0303petas 2019 hooaja 83. kohal. Ei aidanud isegi Washingtoni turniiri vo\u0303idupunktid. Koroonapausi ja\u0308rel oli Pegula parim saavutus Cincinnatis veerandfinaali jo\u0303udmine ja kuna su\u0308steem oli edaspidi selline, et kahe hooaja punktid hakkasid maha minema, to\u0303usis ameeriklanna kiiresti, sest tal ei olnud teistega vo\u0303rreldes nii palju kaotada. 2021. aastat alustas ta maailma 44. reketina ja TOP30 sekka to\u0303usis kevadel pa\u0308rast Rooma WTA 1000 turniiri veerandfinaali."}, {"text_idx": "#000007", "text": "Ta\u0308navust hooaega alustas Pegula maailma 18. reketina, kuid esialgu pu\u0308sis 20. koha la\u0308histel. Ta\u0308nu Australian Openil veerandfinaali ja Miami suurturniiril poolfinaali jo\u0303udmisele kinnitas Pegula kanda TOP15 seas, aga esiku\u0308mnesse kerkis pa\u0308rast Prantsusmaa lahtistel veerandfinaali jo\u0303udmist. Pegula erakordset stabiilsust kinnitas aasta kolmas suure sla\u0308mmi veerandfinaal US Openil ja sel hetkel juba USA esireketiks kerkinud ma\u0308ngija to\u0303usis edetabelis kuuendaks, kuid juba siis oli teada, et tema eest langevad a\u0308ra Kontaveit, Sakkari ja Paula Badosa. Guadalajara vo\u0303it lihtsalt kindlustas Pegula kolmandat positsiooni (on ca 99% kindel, et ta ja\u0308a\u0308b esikolmikusse ka pa\u0308rast WTA finaalturniiri). ta oleks sellele kohale niikuinii to\u0303usnud."}, {"text_idx": "#000008", "text": "Kuid turniirivo\u0303it WTA 1000 tasemel oli muidugi Pegula jaoks olulisem igasugusest edetabelikohast. \u201cPraegu on palju emotsioone, olen va\u0308ga elevil, et sain oma nimele suure tiitli. Midagi sellist ihkasin terve aasta ja see oli u\u0308ks mu hooaja eesma\u0308rke,\u201d ra\u0308a\u0308kis Pegula, kes pu\u0308hendas vo\u0303idu emale, kes vaatas ma\u0308ngu kodus telerist. \u201cArvan, et ma\u0308ngisin soliidselt, tegin o\u0303igeid otsuseid ja va\u0308ga va\u0308he rumalaid vigu. Servisin targalt ja to\u0303rjusin ha\u0308sti. Olid mo\u0303ned keerulised punktid, aga ma ei sattunud u\u0308hegi pallivahetuse ajal paanikasse, tegin ta\u0308pselt seda, mida vaja punkti vo\u0303itmiseks.\u201d"}, {"text_idx": "#000009", "text": "Pegula ma\u0308ng ongi ta\u0308pselt selline, nagu ta kirjeldab. Mitte liiga jo\u0303uline ega efektne, aga samas ta\u0308pne ja efektiivne. Teda u\u0308le ma\u0308ngida on raske u\u0308ksko\u0303ik millisel vastasel. Ja viimase kolme turniiri jooksul on seda suutnud ainult u\u0308ks ma\u0308ngija \u2013 maailma esireket Iga Swiatek, kes alistas Pegula nii US Openil kui ka San Diegos. Sakkari on aga endiselt suurte ma\u0308ngude kaotaja ja autasustamisel pani ilmselt see mo\u0303te kreeklanna ka nutma. Ta on nu\u0308u\u0308d vo\u0303itnud seitsmest finaalist u\u0308he. Mo\u0303ni na\u0308dal tagasi kirjutasime, et ka Anett on finaalides ma\u0308nginud suhteliselt halvasti, aga ta on vo\u0303itnud erinevalt Sakkarist va\u0308ga palju olulisi poolfinaale ja seeto\u0303ttu on Eesti esireketil kirjas kokku 17, aga Sakkaril 7 finaali."}, {"text_idx": "#000010", "text": "Eelmisel na\u0308dalal peeti ka kolm meeste turniiri, aga need ko\u0303ik olid ATP 250 tasemel, misto\u0303ttu ei saa veel nende tulemuste po\u0303hjal midagi kindlat o\u0308elda, kes peaksid viimastena pa\u0308a\u0308sema ATP finaalturniirile Torinosse. Stockholmis alistas Holger Rune (Taani) sel aastal teistkordselt olulises ma\u0308ngus Stefanos Tsitsipase (Kreeka), finaali tulemus oli 6:4, 6:4. Esimese vo\u0303idu oli Rune saanud Prantsusmaa lahtiste kaheksandikfinaalis. Sellegipoolest kerkis Tsitsipas nu\u0308u\u0308d aasta edetabelis (nn Singles Race) kolmandaks Casper Ruudi (Norra) ette. Pa\u0308ris edetabelis on Tsitsipas endiselt viies. Kuid ATP finaalturniirile pa\u0308a\u0308s on kindlustatud nii Tsitsipasel kui ka Ruudil."}, {"text_idx": "#000011", "text": "Olulisem oli kanadalase Felix Auger-Aliassime\u2019i esikoht Antwerpenis (alistas finaalis ameeriklase Sebastian Korda 6:3, 6:4). Ta kindlustas jooksvas edetabelis 7. kohta, mis annab viimasena pa\u0308a\u0308su ATP finaalturniirile, sest Novak Djokovic (Serbia) sai ta\u0308nu Wimbledoni vo\u0303idule koha ka ilma TOP8 sisse pa\u0308a\u0308semata. Kuna aga punkte on ma\u0308ngus palju (kahe na\u0308dala turniiridel vo\u0303ib maksimaalselt saada 1500 punkti), peab Auger-Aliassime, aga ka venelased Daniil Medvedev ja Andrei Rublev (jooksva edetabeli viies-kuues) arvestama selliste meestega nagu Taylor Fritz (USA) ja Hubert Hurkacz (Poola). Kuigi lootusi on veel mitmel ma\u0308ngijal, on need siiski u\u0308sna marginaalsed, sest ainult ja\u0308rgmise na\u0308dala Pariisi turniiri vo\u0303it vo\u0303iks nende jaoks ta\u0308hendada edasipa\u0308a\u0308su."}, {"text_idx": "#000012", "text": "Lisame, et Napoli turniiri finaalis vo\u0303itis Lorenzo Musetti (Itaalia) kaasmaalase Matteo Berrettini, kes ongi u\u0308ks nendest, kes peab saama kahe turniiriga u\u0308le tuhande punkti, et kodumaal toimuvale ATP finaalturniirile pa\u0308a\u0308seda. Sama seis on ka Jannik Sinneril, nii et ilmselt ma\u0308ngitakse aastalo\u0303puturniir ilma itaallasteta."}, {"text_idx": "#000013", "text": "Vaadake ATP jooksvat (ainult 2022. aasta punktid) edetabelit siit. Meestel on sel na\u0308dalal kaks ATP 500 turniiri Baselis ja Viinis, kuid Austria pealinna turniir on tasemelt u\u0308htlasem, kuigi S\u030cveitsis ma\u0308ngib maailma esireket Carlos Alcaraz (Hispaania). Lingis toodud edetabeli juures on ka kirjas, kes meestest kuskil ma\u0308ngib."}, {"text_idx": "#000018", "text": "Soome tennisist vo\u0303itis segapaarisma\u0308ngus US Openi"}, {"text_idx": "#000021", "text": "ATP edetabelis toimus esiku\u0308mnes oluline muutus"}, {"text_idx": "#000022", "text": "Alcaraz ja Medvedev la\u0308hevad poolfinaalis vastamisi"}, {"text_idx": "#000024", "text": "TennisNet.ee \u2013 mis? miks? ja kellele?"}]